**الهوسا Hausa**

**MUSULUNCI**

**Taqaitaccen Saqo game da Musulunci kamar yadda ya zo cikin Al-qur'ani da Sunnar Annabi**

**Wanda ya Rubuta Shi:**

**Farfesa Muhammad Bn Abdullahi Al-Suhaim**

**Babban Malamin koyar da Aqida a vangaren koyar da darussan Musulunci**

**الإسلام**

**رسالة موجزة عن الإسلام**

 **كما جاء في القرآن الكريم والسنة النبوية**

**كتبه الأستاذ الدكتور:**

**محمد بن عبد الله السحيم**

**أستاذ العقيدة في الدراسات الإسلامية**





DA SUNAN ALLAH MAI RAHAMA MAI JINQAI

**GABATARWA**

Saqo ne mai muhimmanci wanda ya qunshi bayani game da Musulunci da yake bayanin mafi muhimmancin tushen sa da koyarwarsa da kyawun sa wanda aka samo su daga tushe na asali shi ne Al’qur'ani mai girma da kuma Sunnar Annabi da kuma saqon da aka turashi zuwa ga baki xayan baligai na Musulmai da yarukansu a kowane lokaci da kuma ko ina suke duk da savanin yanayi da kuma hali

**1**.Musulunci shi saqon Allah ne zuwa ga mutane baki xayan su shi ne saqon Allah madawwami.

2.Kuma musulunci ba Addinin wasu kevantattun mutane ba ne ko jinsi, a'a Addinin Allah ne ga mutane baki xayan su.

3.Musulunci shi ne saqon Allah wanda ya zo don cika saqonnin Annabawa da Manzanni waxanda suka gabata -Amincin Allah ya tabbata a gare su- zuwa ga al-ummansu.

4.Annabawa - amincin Allah ya tabbata a gare su - Addininsu xaya ne, kuma Shari'unsu sun sha banban.

5. Musulunci yana kira -kamar yadda kowane Annabi yayi: Nuhu da Ibrahim da Musa da Sulaiman da Daud da Isa -Amincin Allah a gare su- zuwa ga Imani cewa Ubangiji kaxai shi ne Allah Mahallici Mai raya wa mai kashewa Mai Mamallakin mulki, kuma shine wanda yake gudanar da al-amura, shi ne Mai rangwami, Mai jin qai.

6: Allah - Maxaukakin sarki - shi ne Mahalicci kuma shi ne wanda ya cancanci Ibada shi kaxai, kuma ba'a bautawa kowa waninsa tare da shi.

7: Allah shi ne Mahaliccin baki xayan halitta abinda muke iya gani da waxan da bama iya gani, kuma duk wani abu wanda ba shi ba to shi abin halitta ne daga cikin halittunsa, kuma Allah ya halicci Sammai da Qasa cikin kwana shida.

8. Allah – tsarki ya tabbatar masa - bashi da abokin tarayya a cikin mulkin sa da halittar sa ko bautarsa.

9. Allah – tsarki ya tabbatar masa - bai haifa ba kuma ba'a haifeshi, ba kuma bashi wani kini ko mai kamanceceniya da shi.

10.Allah – tsarki ya tabbatar masa - baya sauka a cikin wani abu, ko kuma baya sajewa da jikin wani abu daga cikin halittarsa.

11.Allah – tsarki ya tabbatar masa - Mai rangwame ne, Mai jin qaine ga bayinsa, shi yasa ya aiko Manzanni kuma ya saukar da litattafai

12. Allah shi ne Ubangiji Mai jin qai shi kaxai wanda shi ne zai yi hisabi ga halittu a ranar Al-qiyama lokacin da zai tashe su baki xayansu daga qaburburansu, sai ya sakawa kowanne mutum da aikin da yayi na al-kairi ko sharri, wanda yayi aiki nagari kuma yana mai Imani to yana da ni'ama matabbaciya, kuma wanda ya kafirta kuma yayi mummunan aiki to yana da azaba mai girma a Lahira.

13. Allah – tsarki ya tabbatar masa - ya halicci Adam daga turvaya, kuma ya sanya zuriyarsa tana yawa a bayansa, mutane gaba xayansu asalisu daidai suke, babu fifiko ga wani jinsi da jinsi akan wani jinsin, ko wasu mutane akan wasu mutanen saida tsoron Allah.

14. Kowane abin haihuwa ana haifarsa ne akan turbar dai dai da xabi’a.

15. Babu wani mutum da aka haifeshi yana mai kuskure ko mai gadon kuskuren waninsa.

16. Manufa na halittar mutane ita ce bautar Allah shi kaxai.

17. Musilunci ya girmama mutum -maza da mata- kuma ya lamince masa baki xayan haqqoqin sa, kuma ya sanya shi abin tambaya akan sauran zavuvvukan sa, da ayyukansa da kuma tasarrufin sa, kuma ya xora masa nauyin kowane irin aiki da zai cutar da kansa ko ya cutar da waninsa.

18. Yaa Sanya namiji da mace daidai da daidai wajen xaukar nauyi, da sakamako da bada lada.

19. Musulunci ya girmama mace, kuma ya sanya mata su zamanto abokan tafiyar maza, kuma ya lazamtawa namiji ciyarwa garesu idan ya kasance yana da iko, to ciyarwa ‘ya tana wajaba akan babanta, uwa kuma akan vanta idan ya kasance baligi mai iko, mata kuma akan mijinta.

20. Mutuwa ba itace qarewa ta har abada ba, a'a ita ita ciratane daga gidan aiki zuwa gidan sakamako, kuma mutuwa tana samun jiki da ruhi, mutuwar ruhi ita ce rabuwar ruhi daga jiki, sannan kuma ya dawo zuwa gareshi bayan tashi ranar Al-qiyama, kuma ruhi baya cirata zuwa wani jikin bayan mutuwa, kuma baya sake tsiruwa a wani jikin daban

21, Musulunci yana kira zuwa Imani da jigajigan Imani manya, sune Imani da Allah da Mala'ikunsa, da Imani da litattafan Allah, kamar Al-taura da linjila da Zabura -kafin jirkita su- da kuma Al-qurani, da kuma Imani da baki xayan Annabawa da Manzanni -Amincin Allah ya tabbata agaresu - kuma yayi Imani da cikamakinsu shi ne Muhammad – tsira da amincin Allah su tabbata agareshi - cikamakin Annabawa da Manzanni, da Imani da ranar Lahira, kuma muna sani cewa rayuwar Duniya da ace ita ce qarshen rayuwa; da da rayuwa da samuwa sun zama wasa tsantsa, kuma da Imani da Hukuncin Allah da qaddara.

22. Annabwa ma'asumai ne -Amincin Allah ya tabbata agaresu - cikin abinda suka isar da shi daga Allah, kuma ma'asumai ne daga dukkanin abinda ya savawa hankali, ko kuma kuvutacciyar xabi’a ta qyamceshi, Annabawa sune wavanda aka xorawa isar da umarnin Allah ga bayinsa, kuma Annabawa basu da wani abu na abinda ya kevanci Ubangidantaka ko Allantaka; aa suma mutane kamar sauran mutane Allah – maxaukakin sarki - yanayi musu wahayi da saqonninsa.

23. Musulunci yana kira zuwa ga bautar Allah shi kaxai da ginshiqan Ibadu manya, sune: Sallah wacce ita ce tsayuwa da Ruku'u da Sujjada da ambaton Allah da yabonsa, da kuma Addu'a, kuma mutum yana sallatarta sau biyar a wuni, kuma banbance-banbance suna gushewa tsakanin mawadaci da talaka da shugaba da wanda ake shugabanta a sahu xaya a cikin Sallah. Da Zakka itace wani gwargwado mai sauqi daga cikin dukiya -daidai da sharuxxda da kuma gwargwado wanda Allah ya qaddarasu, kuma tana wajaba ne a dukiyar mawadata a bada ita ga talakawa da wasunsu, sau xaya ce a shekara. Da kuma Azumi wanda shi ne: Kamewa ga barin ci da sha da rana a watan Azumi, kuma yana koyawa mutum dauriya da haquri. Da kuma Hajji wanda shi ne: Nufar Xakin Allah a Makka abar girmamawa sau xaya a rayuwa, ga mai iko wanda zai iya, a cikin wannan Hajjin akwai daidaito ga kowa da kowa wajen fuskanta zuwa ga Mahalicci – tsarki ya tabbatar masa - kuma banbance-banbance da nuna dangance-dangance suna gushewa.

24. Daga cikin mafi girman abinda Ibadu suke banbanta acikin musulunci cewa yadda ake yinsu da lokutansu da sharxxansu Allah – tsarki ya tabbatar masa - ne ya Shar'anta ta su, kuma Manzonsa – tsira da amincin Allah su tabbata agareshi – ya isar dasu, kuma babu wani mutum da yayi shigege a cikin su ta hanyar qari ko ragi har zuwa yau xin nan, dukkaninwaxan nan manyan Ibadun baki xayan Annabwa sunyi kira zuwa gare su -amincin Allah ya tabbata agaresu -.

25, Manzon Musulunci shi ne Muhammad xan Abdullahi daga cikin Zuriyar Annabi Isma'ila xan Annabi Ibrahim -amincin Allah ya tabbata agaresu -, an haife shi Makka a shekara ta 571 Miladiyya, kuma an aikoshi a ita (Makka) yayi Hijita zuwa Madina, baiyi tarayya da mutanensa ba a al-amuran bautar gunki, sai dai cewa shi ya kasance yana tarayya da su a ayyuka maxaukaka, ya kasance kan manyan xabi’u tun kafin a aiko shi, mutanensa sun kasance suna kiransa Amintacce, Allah ya aiko shi yayin da ya cika shekara Arba'in, kuma ya qarfafe shi da Ayoyi (Mu'ajizozi) masu girma, kuma mafi girmansu shi ne Al-qur'ani Mai girma, kuma shi ne mafi girman Ayoyin Annabawa, kuma shi ne Ayoyin Annabwa, shine Aya mai wanzuwa daga Ayoyin Allah har zuwa yau xin nan, yayin da Allah ya cika Addini gareshi, kuma Manzon Allah – tsira da amincin Allah su tabbata agareshi - ya isar da shi matuqar isarwa sai ya yi wafati she alhali shekarunsa sittin da uku, an binne shi a garin Madina ta Annabci – tsira da amincin Allah su tabbata agareshi -, Manzon Allah Muhammad – tsira da amincin Allah su tabbata agareshi - shine cika makin Annabawa da Manzanni, Allah ya aiko shi da shiriya da Addini na gaskiya don ya futar da mutane daga duhun bautar gumaka da kafirci da jahilci zuwa hasken kaxaita Allah da Imani, Allah yayi masa shida cewa shi ne ya aiko shi yana mai kira zuwa gare shi da izininsa.

26. Shari'ar Musulunci wacce Manzon Allah Muhammad tsira da amincin Allah su tabbata agareshi - ya zo da ita ita ce cika makin saqonnin Allah da kuma shari'un Ubangiji; kuma ita ce Shari'ar cika, a cikinta akwai gyaruwar Addinin mutane da Duniyarsu, kuma tana tsarewa a mataki na farko ga: Addinan mutane da jinanansu da Dukiyar su da hankulan su da zuriyoyinsu, kuma itace mai shafe kowa ce Shari'a da ta gabata na daga Shari'u, kamar yadda Shari’un da suka gabata sashinsu suke shafe shashi.

27. Allah – tsarki ya tabbatar masa - baya karvar wani Addini in ba Musulunci ba wanda shi ne Annabi Muhammad – tsira da amincin Allah su tabbata agareshi - ya zo da shi, kuma duk wanda ya riqi wanin Musulunci Addini to ba za'a karva daga gareshiba.

28. Al-qur'ani Maigirma shi ne littafin da Allah yayi wahayi zuwa Muhammad – tsira da amincin Allah su tabbata agareshi - shi ne zancen Ubangijin talikai, wanda Allah yayi Tahaddin Mutum da Al-jann kan su zo da kwatankwacin sa, ko Sura daga kwatankawcinsa, kuma har yau Tahaddin bai gusheba yana nan a tsaye, Kuma Al-qur’ani Mai girma yana bada amsa akan tambayoyi muhimmai masu yawa da muliyoyin mutane suka ximauce, Kuma Al-qur’ani Maigirma abun kiyayewa ne har zuwa yau xin nan da yaren larabci da ya sauka da shi, kuma ba'a rage ko harafi xaya ba, kuma yana nan a buge ana yaxa shi, kuma littafi ne Maigirma Mai gajiyarwa wanda ya dace da a karanta shi ko a karanta fassarar ma’anoninsa, kamar yadda Sunnar manzon Allah – tsira da amincin Allah su tabbata agareshi - da koyarwarsa da tarihinsa ababan kiyayewa ne kuma ababan ciratow ne daidai da tsanin jerin Masu riwaya da aka yarda da su, kuma su ababen bugawane da harshen Larabci wanda Manzon Allah – tsira da amincin Allah su tabbata agareshi - yayi magana da shi kuma an fassara su a yaruka da yawa, Al-qur'ani Mai girma da Sunnar Manzon Allah su ne tushe qwara xaya na hukunce-hukuncen Musulunci da Shari'un sa, saboda ba'a xaukar Musulunci daga aiyukan xaixaikun mutane da suke danganta kansu da Musulunci; kawai ana xauka ne daga wahayin Allah: Al-qur'ani Maigirma da Sunnar Annabi.

29. Musulunci yana umarni da kyautatawa iyaye, koda kuwa sun kasance ba musulmai ba ne, kuma ya na wasiyya da 'ya'ya.

30. Musulunci yana umarni da Adalci a cikin magana da aiki koda kuwa tare da abokan gaba ne.

31, Musulunci yana umarni da a kyautatawa halitta baki xaya, kuma yana kira zuwa kyawawan halaye, da kuma kyawawan ayyuka.

32. Musulunci yana umarni da halaye ababen yabo, kamar gaskiya da sauke amana, da kuma kamewa, da kunya da gwarzanta da bayarwa da karamci da taimakawa mabuqaci da kai gudun mawa ga wanda yake cikin wani hali, da ciyar da mai jin yinwa, da kyautata maqwabtaka, da sadar da zumunci, da tausasawa dabbobi.

33. Musulunci ya halatta daxaxan abubuwa na abin ci da abin sha, kuma yayi umarni da tsarkin zuciya da jiki saboda haka ya halatta aure, kamar yadda ya umarci Annabawa - amincin Allah ya tabbata agare su - da hakan, saboda su suna umarni ne da dukkan abu mai daxi.

34. Musulunci ya haramta tushen haramtattun abubuwa, kamar yiwa Allah Shirka da kafirci, bautar gumaka, da shaci faxi ga Allah bada ilimi ba, da kashe 'ya'ya. da kashe ran da Allah ya haramta, da yin varna a bayan qasa, da sihiri da al-fasha ta fili da ta voye da zina da liwaxi, kuma ya haramta riba, da cin mushe, da abinda aka yanka ga gumaka da dodanni, kuma ya haramta naman alade, da sauran najasa da qazanta, kuma ya haramta cin dukiyar maraya, da tauye mudu da ma'auni, kuma ya haramta yanke zumunci. kuma Annabawa - amincin Allah ya tabbata agaresu - baki xayan su sun haxu kan haramcin waxan nan abubuwan

35. Musulunci yana hani ga munanan halaye, kamar qarya daalgus da yaudara da ha'inci da danfara, da hassada da mummunan kaidi, da sata da zalunci, kuma ya na hani daga dukkan wani mummunan hali.

36. Musulunci yana hani daga Mua'amalolin kuxi waxanda cikinsu akwai riba, ko cutarwa, ko kuma garari ko zalunci ko algus, ko kuma suna kaiwa zuwa ga masifu, da cutarwa da zata game baki dayan jama’u da al’ummai, da xaixaiku.

37. Musulunci ya zo da kiyaye hankula da haramta dukkan abinda zai vata shi, kamar shan giya, kuma Musulunci ya xaga sha’anin hankali, kuma ya sanya shi doron xora nauyi, kuma ya 'yantashi daga dabaibayin tatsuniyoyo da bautar gumaka. Kuma a Musulunci babu wasu voyayyun abubuwa ko hukunce-hukunce da suka kevanci wasu mutane koma bayan wasu, kuma baki xayan hukunce-hukuncen sa da Shari'un sa sunyi daidai da hankula Ingantattu, kuma ita ce daidai da Adalci da hikima.

38. Vatattun Addinann idan mabiyansu basu gamsu da abinda yake cikinsu ba na kwangaba kwanbaya, da al-amuran da hankala ba zasu xauka ba sai malaman Addinin su ruxi mabiyan da cewa ai Addini sama yake da hankali. kuma cewa hankali bashi da fage wajen fahimtar Addini da kuma gameshi. Yayin da ko Musulunci yayi izinaga Addini cewa wani haske ne da yake haskawa hankali hanyarsa; Ma'abota vatattun Addinai suna son mutum ne ya bar hankalin sa ya bi su, kuma Musulunci yana son mutum ne da ya farkar da hankalinsa, don yasan haqiqanin al-amura kamar yadda suke.

39. Musulunci yana girmama ingantaccen ilimi, kuma yana kwaxaitarwa kan binciken ilimi wanda yake babu son rai a cikinsa, kuma yana kira zuwa nazari da tunani cikin kawunanmu da kuma halittu da suke kewaye da mu, da kuma sakamakon ilimi ingantacce don ilimi basa cin karo da Musulunci.

40. Allah baya karvar aiki ko ya bada lada akansa a lahira sai daga waxanda sukai Imani da Allah, suka bishi, kuma suka gasgata Manzanninsa - Amincin Allah su tabbata agaresu - kuma Allah baya karvar ibadu sai abinda ya Shar'anta, saboda mai zai sa mutum ya kafircewa Allah kuma ya qaunaci yayi masa sakayya da lada? kuma Allah baya karvar Imanin wani mutum daga mutane sai idan yayi Imani da Annabawa -Amincin Allah ya tabbata agaresu baki xaya -, kuma yayi Imani da saqon Annabi Muhammad - tsira da amincin Allah su tabbata agareshi -.

41. Lallai manufar saqonnin Allah baki xayansu shi ne: Cewa lallai Addinin gaskiya ya xaukaka xan Adam, sai ya kasance tsantsan bawan Allah Ubangijin talikai, kuma ya 'yanta shi daga bautar mutane ko kuma wani abin Duniya, ko kuma tatsunuyoyi, saboda Musulunci -kamar yadda kake gani - baya tsarkake mutane ya xagasu sama da matsayin su, kuma baya sanya su iyayen giji da Alloli.

42. Allah ya Shar'anta tuba a Musulunci wanda shi ne: Komawar mutum zuwa Ubangijinsa, da barin zunubi, Musulunci yana rushe abinda yakasance kafinsa na zunubai, kuma tuba tana wanke abinda ya gabaceta na zunubai, saboda haka babu wata buqata ga iqirari agaban wani mutum da kurakuran mutum.

43, Saboda a cikin Musuluncine dangantaka tsakanin mutum da Allah kai tsaye ta ke, saboda haka baka buqatar wani mutum da zai kasance tsani tsakaninka da Allah, saboda Musulunci ya hana mu sanya mutane su zamanto Alloli ko kuma suna tarayya da Allah cikin Rubibiyyarsa da Allantakarsa.

44. A qarshen wannan saqon muna tunsarwa cewa mutane duk da savanin zamaninnikansu da Qabilunsu, da garuruwan su, kai baki xayan Duniyar mutane sun savawa a wajen tunanisu da manufofin su, sun yi hannun riga wajen garuruwansu da ayyukan su, saboda haka suna da larura cikin buqatar wani mai shiryarwa da zai fuskantar dasu, da wani tsari da zai haxe kansu, da wani Jagora da zai kare su, Manzanni - amincin Allah ya tabbata agaresu - suna jivintar hakan da Wahayi daga Allah – tsarki ya tabbatar masa -, suna shiryar da mutane zuwa hanyar Al-kairi da shiriya, kuma suna tarosu akan Shari’ar Allah, suna hukunci da gaskiya a tsakaninsu, saboda al-amuran su su tafi daidai gwargwadan yadda waxan nan suka amsawa Manzannin, da kuma kusancinsu da waxan nan lokutan na saqonnin Allah, kuma Allah ya cika saqonni da Manzancin Manzo Muhammad – tsira da amincin Allah su tabbata agareshi -, kuma ya hukunta mata wanzuwa, kuma ya sanyata shiriya ga mutane da kuma rahama da haske da shiriyarwa zuwa tafarki mai isarwa zuwa gareshi – tsarki ya tabbatar masa-.

45. Saboda haka nake kiranka ya kai xan Adam ka tsaya ga Allah tsayuwa ta gaskiya kana mai tsiraita kanka daga kwaikwayo da al-ada, kuma kasani cewa kai bayan mutuwar ka zaka koma ne zuwa ga Ubangijinka, kuma ka kalli kanka, da kuma wasu sassa da suke kewaye da kai, ka miqa wuya zaka rabauta a Duniyarka da Lahirar ka, idan kuma kana son shiga Musulunci babu abinda zaka yi sai kawai ka shaida cewa Babu abin bauta da gaskiya sai Allah, kuma cewa Annabi Muhammad Manzon Allah ne, kuma kayi watsi da duk abinda ake bautawa koma bayan Allah, kuma kayi Imani cewa Allah zai tashi waxan da suke cikin qabarbura, kuma cewa hisabi da sakamako gaskiya ne, to idan ka shaida da wannan Shaidawar to haqiqa ka zama musulmi, saboda haka bayan haka ya wajaba akanka ka bautawa Allah da abinda ya Shar'anta na Sallah da Zakka da Azumi, da kuma Hajjatar Xakin Allah idan ka samu ikon tafiya zuwa gareshi.

Kwafi a ranar 19-11-1441

Wanda ya Rubuta shi Shi Farfesa Muhammad Bn Abdullahi Al-Suhaim

Babban Malamin koyar da Aqida a vangaren koyar da darussan Musulunci (a da can)

Tsangayar Koyo da koyarwa, na jami'ar Sarki Su'ud

Riyadh, qasar Saudi Arabia.

[**MUSULUNCI** Error! Bookmark not defined.](#_Toc1)

[Taqaitaccen Sako game da Musulunci kamar yadda ya zo cikin Al-qur'ani da Sunnanr Annabi **Error! Bookmark not defined.**](#_Toc2)